google/wiki40b huggingface dataset:
Škorec obyčajný

Opis

Škorec obyčajný meria 21 cm a váži 70 – 94 (♂♂), 60 – 86 (♀♀) g. 
Samec aj samica majú čierne perie s kovovým leskom do zeleného odtieňa na hlave, prsiach a chrbte a s purpurovým nádychom v záhlaví a na krku. Na jeseň majú biele bodky, ktoré sa postupne do ďalšieho pŕchnutia strácajú. Samiciam sa zodierajú pomalšie. Mláďatá sú sivohnedé s belavým krkom a s pásikmi na spodnej časti tela. Majú hnedý zobák. Dospelé majú na jar zobák svetložltý. Nohy majú červenožlté. Ich let je veľmi rýchly, často kĺžu s vystretými krídlami. Na jeseň vytvárajú obrovské kŕdle.

Hlas

Spev
25s, Rusko, medzi škrípavé zvuky zaplieta imitácie vlhy obyčajnej, kačice divej i pravdepodobne stehlíka zeleného.
Hlasy v kŕdli
40 s, Anglicko
Hlas mláďat
19 s, v pozadí počujeme kukučku obyčajnú.
Spev škorca obyčajného je zmes melodických popevkov a škrípavých zvukov. Napodobňuje spev iných vtákov. Často spieva na viditeľných miestach ako sú špičky stromov alebo strechy a podobne.

Výskyt a stav na Slovensku

Žije súvisle na celom území Slovenska. Najvyššie hniezdne hustoty sú na okrajoch lesov a lúk, lesov a obilných polí, v menšom počte hniezdi aj v nadmorských výškach okolo 1 100 m n. m.. Je sťahovavý, v malom množstve prezimuje.
Odhadovaný počet hniezdiacich párov je 400 000 - 800 000, zimujúcich jedincov 100 - 5 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Stupeň ohrozenia S - vyhovujúci ochranársky status.

Biotop

Potravu si hľadá na lúkach, pasienkoch a poliach, na hniezdenie potrebuje stromy s dutinami, alebo aj dutiny v skalách a budovách. Preto vyhľadáva okraje lesov, kultúrnu krajinu so skupinami stromov, lesy pozdĺž vodných tokov, parky, cintoríny, sady aj záhrady. Na jeseň sa zoskupujú do veľkých kŕdľov, ktoré nocujú v trstinách alebo na stromoch.

Hniezdenie

Najčastejšie hniezdia v dutinách stromov, menej v búdkach, občas v štrbinách múrov, striech alebo v skalách. Ak majú dostatočnú ponuku dutín, vytvárajú aj hniezdne kolónie. Do dutiny obaja rodičia nosia materiál na hniezdo, hlavne však samica. Rôzne steblá a listy tráv, slamu, kôru i perie. Vajíčka majú belasú farbu, býva ich 5 - 6. Samička sa strieda so samčekom na sedení, čo trvá 13 - 14 dní. Mláďatá vychovávajú ďalších 19 - 22 dní. Hniezdia dvakrát za rok, v apríli až máji a potom v júni až v júli.

Potrava

Potravu hľadajú na zemi, niekedy aj za letu. Na jar sa živia hmyzom, vylietané mláďatá z prvého hniezdenia čerešňami, z druhého hniezdenia hroznom. Na začiatku jesene konzumujú hlavne rastlinnú potravu, od októbra opäť živočíšnu, v novembri po ochladení počasia sa živia obilím.

Ochrana

Je zákonom chránený, spoločenská hodnota je 90 € (Vyhláška MŽP č. 579/2008 Z.z.). V niektorých oblastiach došlo k poklesu jeho populácií v dôsledku zníženie výmery lúk a pasienkov, došlo k obmedzeniu chovu hovädzieho dobytka. V niektorých európskych krajín bol tento druh aj zdrojom potravy alebo chovaný v klietkach.
Saint-Péravy-la-Colombe

Poloha

Obec má rozlohu 18,96 km². Najvyšší bod je položený 131 m n. m. a najnižší bod 114 m n. m.

Obyvateľstvo

Počet obyvateľov obce je 714 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Porciunkula (púť)

Porciunkula (alebo aj Porcinkula) sú tradičné kresťanské oslavy, ktoré sú spájané s rádom františkánov. Cirkevné oslavy, hody, sa konajú 1. a 2. augusta vo všetkých kostoloch, ktoré majú spojitosť k františkánskemu a kapucínskemu rádu. Počas najbližšieho víkendu sa konajú rovnomenné jarmočné oslavy.

Názov a história

Názov sviatku je skomoleninou pôvodného talianskeho pomenovania miesta kaplnky Anjelskej Panny Márie, ktorý je považovaný za centrum františkánskeho rádu (Porzioncula, Porziuncola či latinsky Portiuncula = malý pozemok). Zakladateľom rádu bol sv. František z Assisi, z rádu pochádza aj svätá Klára, zakladateľka rádu klarisiek. V roku 1226 sv. František v kaplnke zomrel.
Dátum 2. august 1216 je dňom, v ktorý svätý František získal od vtedy novozvoleného pápeža Honoriusa III. privilégium dávať veriacim odpustky v kaplnke Anjelskej Panny Marie v Assisi, ktorej zľudovený názov je Porciunkula. Do toho času bolo možné získať úplné odpustky iba absolvovaním púte do Svätej zeme. Neskôr pápež Sixtus IV. dal povolenie vydávať odpustky dňa 2. augusta vo všetkých kostoloch prvého aj druhého rádu františkánov. Najprv len pre františkánov, neskôr v roku 1622 pápež Gregor XV. toto privilégium rozšíril pre všetkých veriacich, ktorí navštevovali kostoly vo vzťahu k františkánskemu a kapucínskemu rádu v určené dni po spovedi a svätom prijímaní.

Porcinkula na Slovensku

Porcinkula sa ako ľudová oslava slávi na Slovensku v Nových Zámkoch.
Montaut (Haute-Garonne)

Poloha

Obec má rozlohu 17,88 km². Najvyšší bod je položený 301 m n. m. a najnižší bod 175 m n. m.

Obyvateľstvo

Počet obyvateľov obce je 515 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marcilly-sur-Eure

Poloha

Obec má rozlohu 15,48 km². Najvyšší bod je položený 141 m n. m. a najnižší bod 65 m n. m.

Obyvateľstvo

Počet obyvateľov obce je 1 522 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hríb dubový

Výskyt

Vyskytuje sa od mája až do novembra, najmä v dubových lesoch.

Použitie

Dubák je výborná jedlá huba, vhodná aj na sušenie. Je výborný aj na polievky a omáčky. Možnosť zámeny za iné jedlé hríby napr. hríb smrekový, hríb brezový, hríb bronzový a iné.
Chyše

Historie

Prví píaomná zmienka o obci pochádza z roku 1473.
Od 22. júna 2007 bol obci vrátený status mesta.
Kozmický priestor (astronómia)

Definícia podľa Medzinárodnej leteckej federácie

Podľa FAI (Medzinárodnej leteckej federácie) je hranicou kozmického priestoru vzdialenosť 100 km od povrchu Zeme (či iného vesmírneho telesa) – tzv. Kármánova hranica. Do tejto hranice sa hovorí o nadmorskej výške. V prípade Zeme do tejto hranice zasahujú aj ďalšie vrstvy jej atmosféry (termosféra a exosféra). Konkrétne tomuto typu vesmírneho priestoru sa hovorí po anglicky geospace.

Zloženie

V tejto oblasti sa vyskytuje takmer dokonalé vákuum (tzv. vesmírne vákuum). Predpokladá sa, že na 1 m³ je 1 atóm hmoty, a to z viac než 99 % atómov vodíka (tzv. vodíková plazma), v ostatných prípadoch Hélium, ťažšie atómy už len veľmi zriedka.
Až v niekoľkých posledných rokoch, keď bola objavená temná hmota a temná energia, bolo spočítané, že vesmírny priestor obsahuje väčšinu temnej hmoty (asi 85 % oproti „normálnej“ hmote).
Okrem extrémne malého počtu atómov obsahuje vesmírny priestor aj niektoré subatomárne častice, ako napr. neutrína.
Vesmírnym priestorom sa môžu tiež šíriť elektromagnetické žiarenia rôznej intenzity energie, respektíve vlnovej dĺžky, rovnako ako do nej môžu hviezdy chrliť tzv. slnečný vietor, alebo hmotu tvorenú ťažšími atómami pri výbuchu supernov.

Ďalšie vlastnosti

Teplota (tu skôr v zmysle vnútorná energia fotónového žiarenia) vesmírneho priestoru sa vďaka reliktovému žiareniu udržuje na približne 3 °K, t. j. −270,15 °C.
Tlak sa vďaka takmer dokonalej absencii okolitého hmotného prostredia rovná nule.
Trenie prostredia kozmického priestoru je z rovnakých dôvodov prakticky zanedbateľné – preto môžu napr. planéty krúžiť okolo svojich hviezd po celú dobu svojho životného cyklu; a obdobne, umelé družice sú schopné sa na orbite Zeme udržať s relatívne malým vynaložením energie pre udržanie svojich dráh.

Efekt vesmírneho priestoru na človeka

Napriek populárnym, ale mylným predstavám, že by človek vystavený vesmírnemu priestoru explodoval, okamžite zamrzol, či, že by jeho krv začala vrieť; v skutočnosti by v krátkom čase zomrel udusením, pretože vzduch z jeho pľúc by okamžite uplynul do okolitého priestoru (v snahe vyrovnať entropii okolitého prostredia). Smrť by nastala krátko potom, hneď ako by neokysličená krv dorazila do mozgu.
Človek (a rovnako aj vyššie organizmy) by teda počas pár sekúnd stratil vedomie a počas ďalších niekoľkých málo minút by zomrel na hypoxiu (akútny nedostatok kyslíka). Takmer okamžite by sa z jeho tela začala v podobe pary uvoľňovať voda a ostatné telové tekutiny – krv po klesnutí tlaku pod 6,3 kPa, čo by okrem iného viedlo aj k odčerpaniu telesného tepla. Prudká dekompresia by mohla poškodiť pľúcne mechúriky, zvukovody a ďalšie krehké „trubice“ organizmu (viac tiež barotrauma).
Smrteľné by pre neho boli aj rôzne iné nebezpečné žiarenia, ktoré by narušili jeho DNA.
Lormes (obec)

Poloha

Obec má rozlohu 51,71 km². Najvyšší bod je položený 626 m n. m. a najnižší bod 202 m n. m.

Obyvateľstvo

Počet obyvateľov obce je 1 382 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Morka domáca

Charakteristika

Je to dôležitý hospodársky vták, chovaný hlavne na morčacie mäso.
Samce sú výzorom väčšie ako samice. Samec je veľký 120 cm a samica 1 meter. Samce sa vyznačujú veľkým robustným telom a veľkým chvostom. Samičky sú malé, majú menší chvost a krídla. Morky domáce majú červenú alebo ružovú hlavu, na ktorej sú malé oči a zaoblený zobák, na krku majú prevísajúcu kožu. Morka má dve nohy s tromi prstami a ostrohou.
Nollieux

Poloha

Obec má rozlohu 6,95 km². Najvyšší bod je položený 612 m n. m. a najnižší bod 389 m n. m.

Obyvateľstvo

Počet obyvateľov obce je 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ponematika

Ponematika je veda o završovaní činnosti v diele, o jej doťahovaní do výsledku.
Adresár (informatika)

Adresár (ang. directory; ak združuje súbory, tak adresár súborov, metaforicky známy aj ako priečinok alebo nesprávne zložka (ang. folder)); je v počítačoch programovo pridelená a sprostredkovaná oblasť na diskovom nosiči, ktorá je označená podľa predpísaných syntaktických pravidiel (podobne ako súbory) a väčšinou združuje logicky súvisiace súbory (a adresáre).
Spravidla slúži na logické zoskupenie súborov a iných adresárov. Adresáre sú na pevnom disku usporiadané v stromovej štruktúre, tzv. adresárovom strome. Adresár môže obsahovať súbory a zložky, ktoré môžu obsahovať znova ďalšie zložky a súbory. Takto je možné vetviť teoreticky do nekonečna, prakticky po hodnotu danú obmedzením konkrétneho súborového systému. Adresár, ktorý je hierarchicky najvyšší a obsahuje všetky ostatné súbory a adresáre, sa označuje ako koreňový (ang. root directory).
Adresár, s ktorého obsahom sa momentálne pracuje sa nazýva aktuálny (pracovný) adresár. Adresár, ktorý je obsiahnutý v aktuálnom adresári sa označuje ako podadresár. Adresár o úroveň vyššie je nadradený adresár. Na zmenu aktuálneho adresára slúži zvyčajne príkaz cd alebo v GUI kliknutie na ikonu reprezentujúcu objekt adresára.
Lucerna (rod)

Lucerna (Medicago) je rod rastlín z čeľade bôbovité (Fabaceae).
Druhy rodu lucerna sa pestujú sa ako kultúrne rastliny (krmoviny). Na území dnešného Iránu ju pestovali už pred 2500 rokmi. Existuje asi 100 druhov lucerny.
Panthera atrox

Opis

Je pôvodom zo Severnej Ameriky, odkiaľ neskôr prenikol cez Panamu aj do niektorých oblastí Južnej Ameriky v rámci tzv. „veľkej americkej výmeny“. Dorastal do dĺžky asi 1,6 až 2,5 m. Bol podobnej veľkosti ako vymretý Panthera leo fossilis alebo súčasný tiger pásavý ussurijský. Asi 100 exemplárov tohto leva bolo vyzdvihnutých z lokality La Brea Tar Pits u Los Angeles (asfaltové ložiská), takže ich stavba tela je známa celkom dobre. Vzhľad a zuby tohto leva boli dosť podobné levom dnešným, len ich o dosť presahoval veľkosťou. Bol pravdepodobne jednofarebný a samce asi nemali hrivu, čo sa tiež predpokladá u príbuzného európskeho leva jaskynného. Niektoré samce tohto leva však nejakú menšiu hrivu mať mohli.

Výskyt

Južne od Aljašky sa prvýkrát objavil už pred poslednou ľadovou dobou. Od Aljašky sa potom rozšíril po Peru, hoci chýbal na východe Severnej Ameriky a na Floride. Vymrel, rovnako ako mnoho ďalších veľkých cicavcov, na konci pleistocénu, asi pred 10 000 rokmi. Dovtedy bol jedným z hojných cicavcov v rámci megafauny pleistocénu, ktorá zahŕňala celú škálu veľkých cicavcov. Nálezy pozostatkov sú hojné z Yukonu a z vyššie uvedenej lokality La Brea Tar Pits. Jeho nálezy však v asfaltových ložiskách nie sú tak hojné ako u známeho šabľozubého tigra. To sa vysvetľuje tým, že bol buď inteligentnejší a dával si väčší pozor aby do toho asfaltu nepadal alebo možno používal inú stratégiu lovu ako tiger.

Životné prostredie

Panthera atrox žil na časti svojho areálu v chladnej klíme. Zrejme využíval jaskyne a pukliny, aby sa ukryl pred chladným počasím. Možno pre svoje brlohy používal aj trávu a lístie, rovnako ako to robí dnes iná mačkovitá šelma žijúca na severe – tiger sibírsky. Zrejme sa toľko neživil zvieratami uviaznutými v asfaltových poliach, preto sa v týchto vrstvách toľko nenachádza. Rovnako ako iné predátori, aj tento lev zrejme lovil jelene, dnes už vyhynuté severoamerické kone, bizóny americké, mamuty a iné veľké bylinožravce. Vymretie asi môže súvisieť s vymieraním koncom pleistocénu, kedy zmizla megafauna, ktorú lovil. Ich kosti boli nájdené medzi zvyškami po koristi paleolitických indiánov, takže lov mohol tiež prispieť k jeho zániku. Kópiu čeľuste prvého nálezu tohto leva je možné vidieť v rukách sochy paleontológa Josepha Leidyho, ktorá teraz stojí pri budove akadémie prírodných vied vo Philadelphii.
Montépilloy

Poloha

Obec má rozlohu 5,86 km². Najvyšší bod je položený 147 m n. m. a najnižší bod 84 m n. m.

Obyvateľstvo

Počet obyvateľov obce je 161 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pravítko

Pravítko alebo zastarano lineár alebo hovorovo zastarano linonár je latka, podľa ktorej sa rysujú priamky. Niekedy je doplnená rôznymi doplnkami, napr. logaritmické pravítko.
Afganský islamský štát

História

Prezidentom Afganského islamského štátu bol Burhánuddín Rabbání. Krajina bola premenovaná Afganský islamský emirát Talibanom po uchopení kontroly nad väčšinou krajiny v roku 1996. Ako odpoveď na to bol vytvorený Jednotný islamský front pre záchranu Afganistanu, známy na západnej pologuli ako Severná aliancia, Afganským islamským štátom proti Talibanu. Islamský štát zostal medzinárodné uznávaní zástupcami Afganistanu v Organizácii spojených národov do roku 2001, kedy bola vytvorená Afganská islamská republika a Afganská dočasná vláda prevzala kontrolu nad Afganistanom s pomocou Spojených štátov a NATO.
Gironville

Poloha

Obec má rozlohu 13,71 km². Najvyšší bod je položený 114 m n. m. a najnižší bod 89 m n. m.

Obyvateľstvo

Počet obyvateľov obce je 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eniwetok

Eniwetok (jap.: エニウェトック環礁) je ostrov v Tichom oceáne. Je súčasťou súostrovia Marshallove ostrovy. Skladá sa z viac ako 40 malých ostrovčekov, ktoré spolu tvoria atol Eniwetok. Ležia asi 525 km severozápadne od ostrova Kwajalein.

Atol Eniwetok

Celková rozloha všetkých ostrovov je asi 5,85 km². Lagúna, ktorú obklopujú má 1 004,89 km². V súčasnosti žije na ostrovoch asi 1 000 obyvateľov. Najväčšími ostrovmi sú Eniwetok, Engebi (nazývaný tiež Arthur), Parry, Muty a Igurin.
Technicky vzaté bol Eniwetok pôvodne španielskou kolóniou. Pre Európanov ho objavila roku 1794 britská šalupa Walpole. V roku 1885 sa stal súčasťou nemeckej kolónie Marshallových ostrovov. V roku 1914 obsadili ostrovy Japonci a od roku 1920 ich spravovali ako svoje mandátne územie na základe rozhodnutia Spoločnosti národov.
Počas 2. svetovej vojny Japonci na ostrove Engebi postavili letisko. Používali ho pre lietadlá hliadkujúce v oblasti Karolín a zvyšku Marshallových ostrovov. V januári 1944 ostrovy dobyli Spojené štáty.
Po vojne bolo obyvateľstvo evakuované a atol bol použitý pre testovanie jadrových zbraní. Nukleárne testy sa uskutočňovali v rokoch 1948 až 1962. V roku 1952 sa na atole uskutočnil test prvej vodíkovej bomby.
Ľudia sa na atol vrátili až v 70. rokoch 20. storočia. V roku 1977 začala americká vláda odstraňovať z atolu znečistenú pôdu a ostatný materiál a v roku 1980 prehlásila ostrov za bezpečný na bývanie.

Atómové testy

1. novembra 1952 explodovala na atole prvá vodíková bomba. Vážila 65 ton. Koralový ostrov Elugelab, na ktorom sa výbuch uskutočnil, zmizol pod hladinou oceánu. Na jeho mieste zostal iba kráter hlboký 60 metrov s priemerom 2 km. Výbuch mal silu 10 megaton TNT.
Na atole bolo uskutočnených celkom 43 atómových výbuchov.
Toulouse Business School

Toulouse Business School je európska biznis škola nachádzajúca sa v Paríži, Londýne, Casablancae, Barcelone a Toulouse. Bola založená v roku 1903.

Charakteristika

TBS je trojnásobne akreditovaná medzinárodnými AMBA, EQUIS a AACSB. Škola má cca 30 000 absolventov v 75 krajinách sveta, reprezentujúcich vyše 150 národností. Významnými absolventmi sú Nicolas Todt (CEO ART Grand Prix). Škola je známa pre svoje tituly v letectve (v spolupráci s École nationale de l’aviation civile).

Študijné programy

TBS má svoj Master in Management program, niekoľko Masters programov v rôznych oblastiach ako napríklad marketing, financie, mmédiá, ľudské zdroje. V portfóliu sú tak isto Executive MBA, ktoré je podobné dennému štúdiu MBA. TBS udeľuje aj PhD titul.
Thury-sous-Clermont

Poloha

Obec má rozlohu 5,42 km². Najvyšší bod je položený 147 m n. m. a najnižší bod 57 m n. m.

Obyvateľstvo

Počet obyvateľov obce je 684 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fusilli

Fusilli sú cestoviny v tvare vretien. Vyrábajú sa z tvrdej pšenice, krupice, vody, soli, vajec, farebné sa vyrabájú pridaním špenátu (zelená farba), alebo chili (červená farba) alebo sépie (čierna farba).
Fusilli vznikli okolo roku 1550 u kuchára, ktorý slúžil u veľkovojvodu v Toskánsku.
Jiřetín pod Jedlovou

Dejiny

Obec tvoria okrem mestečka ešte osady Lesné, Rozhled a Jedlová. PSČ obce je 407 56, s výnimkou časti Jedlová, ktorá má PSČ 408 01. V roku 1587 boli Jiřetínu udelené cisárom Rudolfom II. mestské práva. V roku 1998 získala obec titul Dedina roka.
Jiřetín leží v nadmorskej výške 458 m n. m. pod Krížovou horou (563 m n. m.), na ktorú bola v 1764 zriadená krížová cesta a v roku 1796 kaplnka. V obci je od roku 1874 ženský kláštor Kongregácia dcér Božskej lásky.
Na väčšinu územia obce zasahuje CHKO Lužické hory. Jiřetín pod Jedlovou má štatút mestskej pamiatkovej zóny od roku 1992. V blízkosti obce sa nachádza zrúcanina hradu Tolštejn a tretí najvyšší vrchol Lužických hôr Jedlová. Na západnom okraji obce, pri ceste smerom k Děčínu sa nachádza štóla Jana Evangelistu. Obec je významným strediskom zimných športov.
Katedra knižničnej a informačnej vedy Filozofickej fakulty Univerzity Komenského v Bratislave

Katedra knižničnej a informačnej vedy (KKIV) je univerzitné pracovisko Filozofickej fakulty Univerzity Komenského v Bratislave. Zaoberá sa rôznymi aspektami spracovávania a komunikácie informácií, návrhom a architektúrou knižnično-informačných systémov, analýzou a manažmentom informácií a poznatkov, organizáciou a riadením knižnično-informačných inštitúcií, výskumom a spracovaním historických knižničných fondov.
Katedra pripravuje budúcich informačných špecialistov pre organizáciu a manažment informácií a ich tokov, podporu znalostnej ekonomiky a zvládnutie informačnej explózie. Vzdeláva taktiež špecialistov na ochranu kultúrneho dedičstva. Vychováva kvalifikovaných sprostredkovateľov pre procesy v literárnej komunikácii a elektronických sieťach. Zaoberá sa širokým spektrom organizácie poznania a ich šírenia – od rukopisov až po informačnú architektúru, od informačnej ekológie po výskum čitateľských záujmov.
KKIV je najstaršie univerzitné pracovisko vo svojom odbore na Slovensku. Katedra ponúka v súlade s požiadavkami bolonského procesu a nového vysokoškolského zákona (131/2002) bakalárske, magisterské i doktorandské štúdium v študijnom odbore 3.2.4 knižnično-informačné štúdiá.
Pracovisko sa špecializuje na knižničnú a informačnú vedu a s nimi súvisiacu teóriu aj metodológiu.
Viktors Blinovs

Viktors Blinovs (* 26. január 1981) je lotyšský hokejový útočník. Meria 176 cm a váži 80 kg (2006).

Klubový hokej

V sezóne 2005/06 bol hráčom klubu Sport Vaasa v nižšej fínskej súťaži.

Reprezentácia

Lotyšský tréner Piotr Vorobiov ho nominoval na domáce Majstrovstvá sveta v hokeji 2006 v Rige. Zaznamenal gól a dve trestné minúty.
Rimbach-près-Guebwiller

Poloha

Obec má rozlohu 4,84 km². Najvyšší bod je položený 1 242 m n. m. a najnižší bod 357 m n. m.

Obyvateľstvo

Počet obyvateľov obce je 240 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
World Jump Day

World Jump Day (Svetový deň skoku) bol prvý globálny Flashmob naplánovaný na 20. júla 2006 o 12:39.13 SEČ. Organizácia deklarovala ako cieľ, aby v tom momente poskočilo naraz 600 miliónov ľudí nachádzajúcich sa na západnej zemskej pologuli (k 13. marcu 2006 bolo zaregistrovaných 464.308.014 „skákačov“). Tvrdila, že toto by posunulo Zem z jej terajšej obežnej dráhy do novej, ktorá by nespôsobovala globálne otepľovanie. Stránka, z ktorej sa táto informácia rozšírila, je predovšetkým umeleckým dielom a v žiadnom prípade nie je seriózna.
Tvrdenie týkajúce sa World Jump Day je absolútne nevedecké. Je nemožné natrvalo zmeniť obežnú dráhu Zeme okolo Slnka použitím vlastnej hmotnosti Zeme, ktorá zahŕňa aj ľudskú populáciu, pokiaľ by táto hmota neopustila planétu. Aj pri zanedbaní niektorých zákonov fyziky by bol rozdiel bezvýznamný: skombinovaná váha celého ľudstva je veľmi malá na to, aby zapríčinila nejaký významný posun v obežnej dráhe Zeme aj keby získala druhú kozmickú rýchlosť (formulovanú Isaacom Newtonom) potrebnú na opustenie Zeme.
Pre porovnanie, keďže obežná dráha Zeme je eliptická, už teraz sú medzi jednotlivými vzdialenosťami od Slnka rozdiely približne 5 miliónov kilometrov. Tieto rozdiely však nespôsobujú nijaké nápadné zmeny počasí a nezodpovedajú, ako si niekedy ľudia myslia, za zmeny ročných období. Zmeny ročných období sú spôsobené sklonom rotačnej osi Zeme, následkom ktorého slnečné žiarenie dopadá na Zem v priebehu roka pod rôznym uhlom. Zima vrcholí na severnej pologuli práve keď je Zem najbližšie k Slnku a letné horúčavy nastávajú približne v čase, keď je od neho najďalej.
Majstrovstvá klubov FIFA 2005 – Zostavy

Zostava tímov zúčastnených na majstrovstiev klubov FIFA 2005, ktoré sa uskutočnili od 11. do 18. decembra 2005 v Japonsku. Celkovo sa zúčastnilo 138 hráčov zo 6 tímov.
Konispol

Konispol alebo Konispoli, po grécky Κονίσπολη (Konispoli), je najjužnejšie položené mesto v Albánsku. Je 1 km vzdialené od albánsko-gréckych hraníc. Leží v nadmorskej výške okolo 400 m n. m. Konispol má 3 500 obyvateľov, väčšina sú Gréci.
Malomocenstvo

Malomocenstvo alebo lepra alebo Hansenova choroba je infekčná choroba, ktorú vyvoláva Mycobacterium leprae - baktéria príbuzná pôvodcovi tuberkulózy. Baktérie spôsobujú chronickú infekciu. Napadajú periférne nervy, horné dýchacie cesty a chladnejšie oblasti tela, hlavne kožu a sliznice.
Grisolles (Tarn-et-Garonne)

Poloha

Obec má rozlohu 17,6 km². Najvyšší bod je položený 208 m n. m. a najnižší bod 94 m n. m.

Obyvateľstvo

Počet obyvateľov obce je 3 779 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Belmont (Haute-Marne)

Poloha

Obec má rozlohu 7,47 km². Najvyšší bod je položený 375 m n. m. a najnižší bod 251 m n. m.

Obyvateľstvo

Počet obyvateľov obce je 54 (2009).
Nasledujúci graf zobrazuje vývoj počtu obyvateľov v obci.
Zdroje: INSEE